রিপ্রোডাক্টিভ ক্লোনিং বা অর্গানিজম ক্লোনিং হল কোন প্রাণীর আদলে হুবহু আরেকটি প্রাণী তৈরি করার প্রক্রিয়া। এক্ষেত্রে প্রধানত সোমাটিক সেল নিউক্লিয়ার ট্রান্সফার প্রক্রিয়া ব্যবহার করা হয়। এই প্রক্রিয়ায় কোন প্রাণীর দেহকোষ থেকে নিউক্লিয়াসটি প্রথমত পৃথক করা হয় তারপর এটি একটি নিউক্লিয়াস বিহীন ডিম্বাণু তে প্রবেশ করান হয়, যেটার নিউক্লিয়াসটি আগেই বিশেষ প্রক্রিয়ায় বের করে ফেলা হয়েছে। তারপর ডিম্বাণুটি তে রাসায়নিক পদার্থ অথবা বৈদ্যুতিক শক্ প্রয়োগ করে নিষেক ও কোষ বিভাজন শুরু করা হয়, অতঃপর সেটিকে একটি উর্বর জরায়ুতে/মাতৃগর্ভে প্রতিস্থাপন করা হয়। এরপর এটি স্বাভাবিক প্রক্রিয়ায় গর্ভে বেড়ে উঠে এবং সঠিক সময়ে ভূমিষ্ঠ হয়। এভাবে উৎপন্ন বাচ্চাটি কোষ দাতার (দেহকোষ) মত হয়ে থাকে।